RBF ลุ้นกำไร Q1 แตะ 150 ล้าน ต้นทุนวัตถุดิบลด-รายได้สินค้ากลุ่ม Flavor & Fragrance ฟื้น
RBF ลุ้นกำไรไตรมาส 1/66 แตะ 150 ล้าน ต้นทุนวัตถุดิบลดลง-รายได้สินค้ากลุ่ม Flavor & Fragrance กลับมาฟื้นตัวตามกลุ่มเครื่องดื่ม จับตากำไรปีนี้โต 38% ทะลุ 664 ล้าน แนะซื้อเป้า 13.50 บาท
RBF ลุ้นกำไร Q1/66 แตะ 150 ล้าน ต้นทุนวัตถุดิบลด-รายได้สินค้ากลุ่ม Flavor & Fragrance ฟื้น แนะซื้อเป้า 13.50 บาท
26 เม.ย. 2566

บล.ฟินันเซีย ไซรัส ระบุในบทวิเคราะห์วันนี้ (26 เม.ย.66) บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF คาดกำไรไตรมาส 1/2566 ที่ 145-150 ล้านบาท ดีกว่าคาดการณ์เดิมที่ 135 ล้านบาท จาก Margin ที่ฟื้นดีกว่าคาด 55% เทียบไตรมาสก่อนหน้า และลดลง 8% เทียบช่วงเดียวกันของปีก่อน
โดยต้นทุนวัตถุดิบลดลง และ Product Mix จากรายได้สินค้ากลุ่ม Flavor &amp; Fragrance กลับมาฟื้นตัวตามกลุ่มเครื่องดื่มเพราะเริ่มออกสินค้าใหม่กันมากขึ้น หนุนรายได้รวมฟื้นตัวและจะรับรู้รายได้จากอินเดียเพิ่มขึ้น คาดหวังฟื้นตัวของกำไรต่อในไตรมาส 2/2566 และครึ่งหลังปี 2566
ล่าสุดได้เข้าซื้อที่ดินในอินเดียแล้วเสร็จ และอยู่ระหว่างออกแบบ เพื่อเตรียมก่อสร้างโรงงาน ซึ่งอาจแล้วเสร็จในช่วงครึ่งแรกปี 2567 ถือว่าเร็วกว่าที่เคยคาดและจะเป็น Key Driver สำหรับการเติบโตในปี 2567-2568 และคาดกำไรปี 2566 ที่ 664 ล้านบาท โต 38% เทียบช่วงเดียวกันของปีก่อน คงราคาเป้าหมายที่ 13.50 บาท แนะนำ “ซื้อ”